**RAZPIS ZA ŠTIPENDIJE IN PRIPRAVNIŠTVA**

**BEST OF SOUTH-EAST**

**PROGRAM STEIERMÄRKISCHE SPARKASSE BANK IN UNIVERZE V GRADCU**

**ZA ŠTUDIJSKO LETO 2016/17**

**Banka Sparkasse d.d.** v sodelovanju s **Steiermärkische Sparkasse Bank** in **Univerzo v Gradcu** razpisuje izobraževalni program **Best of South-East** za študente prava, ekonomije in finančne matematike iz držav JV Evrope: Slovenije, Hrvaške, Bosne in Hercegovine, Srbije, Črne Gore in Nekdanje jugoslovanske republike Makedonije.

**Razpis je odprt do 1. marca 2016.**

**Ali želiš…**

* nadgraditi znanje, pridobljeno na dodiplomskem ali podiplomskem študiju prava ali ekonomije,
* pridobiti izkušnje mednarodnega študija na eni od najstarejših avstrijskih univerz,
* kombinirati študij s prakso ali usposabljanjem v eni od najmodernejših bančnih inštitucij na Avstrijskem Štajerskem,
* se razvijati in učiti v multikulturnem okolju enega največjih študentskih središč v Avstriji za čas enega leta.

**Če si pri tem ne želiš razbijati glave z razmišljanjem o organizaciji, logistiki in stroških, se prijavi na program, ki vključuje:**

* zagotovljeno namestitev v enem od študentskih domov v Gradcu (enoposteljna soba),
* mesečno žepnino v višini 420 eurov,
* oprostitev šolnine in registracijo na Univerzi v Gradcu,
* intenzivni tečaj nemškega jezika v univerzitetnem jezikovnem centru „Treffpunkt Sprachen“,
* različne družabne in kulturne dogodke tekom celega leta.

**Se prepoznaš v zgoraj navedenem?**  
  
Več o programu in procesu prijave spoznaj na [Best of South East](https://international.uni-graz.at/en/stud/incoming/s-in-mprog/bestofsoutheast/).

Ekipa Kariernih centrov UL

[www.kc.uni-lj.si](http://www.kc.uni-lj.si)

Facebook: [Karierni centri UL](https://www.facebook.com/KarierniCentriUL)